China e cu ochii pe oameni. Chiar și în apartamente instalează camere de supraveghere.
China instalează camere de supraveghere pe străzi, dar şi în interiorul clădirilor cu scopul declarat de a preveni răspândirea epidemiei de coronavirus. Fenomenul "big brother“ ia amploare în China, dar vine în contradicție cu libertatea și dreptul la viața privată. Un irlandez care locuieşte în Beijing s-a trezit cu o camera de luat vederi în faţa uşii apartamentului.
Dacă nu știai cât de departe poate să meargă încălcarea
libertății și dreptul la viața privată în China, autorităţile instalează acolo camere
de supraveghere, unele capabile să detecteze temperatura corpului. Ei spun că
fac asta pentru a preveni răspândirea epidemiei de coronavirus şi pentru a
evita situaţii similare pe viitor. Se pare că măsura prevede un sistem de monitorizare sănătății oamenilor,
pentru a vedea cine ar trebui să fie în carantină.Iată mărturia lui Ian Lahiffe, un irlandez care locuieşte în Beijing: "Să ai o cameră în faţa uşii este o încălcare incredibilă a vieţii private. Pare că este o mare strângere de date. Nici nu ştiu cât este de legal“.Totuși, probabil ești de acord cu faptul că efectele
supravegherii se bat cap în cap cu libertăţile fundamentale şi cu dreptul la
viaţa privată, mai ales că CNN scrie că unii cetăţeni s-au trezit cu camere
chiar în apartamentele lor."Stăteam în living, iar camera era fix pe mine. Camera a avut un impact psihologic puternic asupra mea. Am încercat să nu dau telefoane, mi-a fost teamă că sunt ascultat şi înregistrat“, a spus un locuitor al orașului Changzhou. "M-a făcut să mă simt prizonieră în propria casă“, povestește o femeie.Sursă foto: Profimedia.